Diari Oficial de la Generalitat Valenciana


Sumari del DOGV 1092, del 23-06-1989 (1989/814276)

DECRET 85/1989, de 12 de juny, del Consell de la Generalitat Valenciana, pel qual s'aproven les Normes d'Habitabilitat i Disseny d'Habitatges a l'ambit de la Comunitat Valenciana.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/06/12/85/dof/vci/html**

### Dades del document

Número de DOGV
:   1092

Data del DOGV
:   23-06-1989

Secció del DOGV
:   DISPOSICIONS GENERALS

Número del document
:   1989/814276


Data del document
:   12-06-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 85/1989, de 12 de juny, del Consell de la Generalitat Valenciana, pel qual s'aproven les Normes d'Habitabilitat i Disseny d'Habitatges a l'àmbit de la Comunitat Valenciana.  
L'Ordre de 29 de febrer de 1944 determinà les Condicions Higièniques mínimes que han de reunir els habitatges.  
L'Ordre Ministerial de 20 de maig de 1969 aprovà les «Ordenances Provisionals d'Habitatges de Protecció Oficial», que foren modificades per Ordre Ministerial de 4 de maig de 1970, ampliades per Ordre Ministerial de 16 de maig de 1974 i modificades novament per Ordre Ministerial de 21 de febrer de 1981.  
El Reial Decret 3148/1978, de 10 de novembre, desenvolupà el Reial Decret-Llei 31/1978, de 31 d'octubre, sobre Política d'Habitatge, que en la disposició transitòria sisena disposà que mentres no s'aprovaren les normes tècniques de disseny i qualitat previstes en l?article cinc, regirien pel que fa al disseny les Ordenances Provissionals d'Habitatge de Protecció Oficial.  
La Generalitat Valenciana, conscient del desfassament produït entre la normativa vigent i la realitat de la construcció a l?àmbit de la Comunitat Valenciana, tant per les condicions higièniques que es determinaren l'any 1944, encara en vigor, com per la denominada provisionalitat de les ordenances aplicables als habitatges de protecció oficial, amb intenció de dotar al sector de la construcció d'habitatges d'un instrument legal que reunesca les condiciones necessàries de coherència i simplicitat, ha dissenyat un únic text que engloba la normativa a aplicar als edificis d'habitatges ja construïts i als projectes d'edificació d'habitatges, independentment del règim de protecció.  
En atenció d?açò i fent ús de les competències que la Generalitat Valenciana té en matèria d'edificació, de conformitat amb l?article 31.9 de l?Estatut d?autonomia i una vegada traspassades les funcions i serveis a la Generalitat Valenciana per Reial Decret 1720/1984, de 18 de juliol, en matèria de Patrimoni Arquitectònic, Control de Qualitat de l?Edificació i Habitatge a proposta del Conseller d'Obres Públiques, Urbanisme i Transports i amb la prèvia deliberació del Consell de la Generalitat Valenciana, en la sessió celebrada el dia 12 de juny de 1989,  
DECRETE:  
Article primer  
Tots els habitatges existents a l?àmbit de la Comunitat Valenciana hauran d'ajustar-se, per a la concessió de la cèdula d'habitabilitat, a les condicions que es determinen en el Capítol «L'habitatge existent» de l?Ordre que desenvolupa aquesta disposició. Es consideren habitatges existents, a l?efecte d'aquesta normativa, els ja construïts, en execució i els aprovats o que disposen de sol·licitud de llicència municipal d'obres amb anterioritat a la vigència d'aquesta disposició.  
Article segon  
Tots els habitatges de nova planta, independentment del règim de protecció, hauran d'acomplir les exigències i condicions que es determinaran el Capítol «L'habitatge de nova planta» de l'Ordre de desenvolupament d'aquesta disposició. Hom entendrà que les Normes presents son les referides en l'article 5 del Reial Decret 3148/1978, de 10 de novembre. Les successives ocupacions d'aquests habitatges hauran d'autoritzar-se de conformitat a d'aquest Capítol. Es consideraran habitatges de nova planta, a l'efecte d'aquesta normativa, les aprovades o que disposen de sol·licitud de llicència municipal d'obres amb posterioritat a la vigència d'aquesta disposició.  
Article tercer  
Els habitatges de nova planta hauran d'ajustar-se a més, en el cas d'estar acollides al règim de protecció oficial, a les condicions que estableix el Capítol «L'habitatge de protecció oficial» de l?Ordre de desenvolupament d'aquesta disposició.  
Article quart  
En edificis o habitatges existents, les parts o elements d'obra que siguen objecte de reforma o rehabilitació s'ajustaran als mínims disposats per a habitatges de nova planta, tret dels casos d?impossibilitat manifesta justificats com cal.  
Article cinqué  
Queden responsabilitzades del compliment de les «Normes d'Habitabilitat i Disseny d'Habitatges en l'àmbit de la Comunitat Valenciana», i dins de les respectives atribucions i competències, els professionals redactors de projectes d?edificació; els Organismes o Corporacions que intervinguen preceptivament en el visat, supervisió informe dels projectes i en la concessió de llicències d'obra, cèdules d'habitabilitat o permís d'ocupació; els professionals i tècnics que les dirigesquen; aquelles persones físiques o jurídiques que intervinguen en qualsevol de les actuacions previstes en aquestes Normes.  
Article sisé  
Per al seguiment i vigilància del compliment d'aquestes Normes, la Conselleria d'Obres Públiques, Urbanisme i Transports podrà inspeccionar els projectes, la execució de les obres i l?ús dels habitatges i edificis.  
DISPOSICIO DEROGATORIA  
No seran d'aplicació en l?àmbit de la Comunitat Valenciana les disposicions següents:  
- Ordre de 29 de febrer de 1944 sobre Condicions Higièniques mínimes dels habitatges.  
- Ordre Ministerial de 20 de maig de 1969 per la qual s'aprova l'adaptació de les ordenances tècniques constructives, aprovades per Ordres de 12 de juliol de 1955 i 22 de febrer de 1968, al tex refós i revisat de la Legislació d'Habitatges de Protecció Oficial i el seu reglament (Ordenances Provisionals d'Habitatges de Protecció Oficial).  
- Ordre de 4 de maig de 1970 per la qual es modifica les Ordenances Provisionals d'Habitatges de Protecció Oficial, aprovades per l'Ordre de 20 de maig de 1969.  
- Ordre de 16 de maig de 1974 per la qual s'aprova l'Ordenança trenta-quatrena «Garatges», de les Ordenances Provisionals d'Habitatges de Protecció Oficial.  
- Ordre de 21 de febrer de 1981 per la qual es modifica les ordenances tècniques i normes constructives novena, onzena, tretzena, dissetena i trenta-quatrena, aprovades per Ordre de 20 de maig de 1969.  
DISPOSICIONS FINALS  
Primera  
Es faculta al Conseller d'Obres Públiques, Urbanisme i Transports per a dictar les Ordres de desenvolupament d'aquesta disposició.  
Segona  
Aquest Decret vigirà als tres mesos des de la data de publicació al Diari Oficial de la Generalitat Valenciana.  
València, 12 de juny de 1989.  
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI